З цвёрдай упэўненасцю можна сказаць, што “Калядны раўт” атрымаўся. Студыя “XLR” і Zolki Band стварылі цёплую і добрасуседскую атмасферу, і гэты канцэрт можа прэтэндаваць на адзін з лепшых, што адбыліся ў нашым горадзе за гэты год. Той, хто яго прапусціў, з цягам часу зможа пабачыць яго на відэа, ну а мы ў сваю чаргу хочам падзякаваць Zolki Band за якасны і ўтульны выступ. Спадзяемся, што такі фармат стане свайго рода добрай традыцыяй і працягне радаваць аматараў якаснай музыкі.